**ЖАМБЫЛ ЖЫРЛАРЫ АРҚЫЛЫ ОҚУШЫЛАРҒА ПАТРИОТТЫҚ ТӘРБИЕ БЕРУДІҢ НЕГІЗДЕРІ**

Тараз қаласы, Жамбыл атындағы №5 мектеп-гимназиясының

Қазақ тілі мен

әдебиеті пәні мұғалімі

**Керимбаева Динара Жұмағұлқызы**

 Қақаған қар аралас соғып боран,

 Ел үрей, көк найзалы жау торыған.

 Байғара, Жамбыл, Ханда мен туыппын,

 Жамбыл деп қойылыпты атым содан,- деп ақынның өзі жырлағандай, тумысынан ұлы дарын иесін өз елімізде ғана емес, өзге елдерде де қастерлеп, ұлыға балайтыны баршамызға аян[1,274].

 Ол кезде Қазақстанның оңтүстік өлкесі, соның ішінде, Жетісу өңірі Қоқан билеушілерінің қол астына бағынышты еді. Зорлық пен қыспаққа шыдамай, азаттыққа ұмтылғандарды ханның қарулы әскері күшпен басып-жаншып отырған. Күштілердің тізесі батып, таяғы тиіп жүрген елдің аянышты жағдайы болашақ ақынның санасында өшпес із қалдырғаны тарих беттерінен белгілі. Алдымен Қоқан хандығының, соңынан Ресей патшалығының отаршылдық саясатының қыспағында, жергілікті бай-манаптардың қанауында қасірет шеккен халықтың жай-күйін жақсы сезеді. Ел деген - шапқыншылықтан қорқып, сынаптай сырғып көше беретін халге жеткен. Өлеңдерінің негізгі бағыты әу баста ел жағдайынан басталды десек, ешбір қателеспеген болар едік. Себебі, елмен етене өмір сүріп жүрген ақынды бұл жайттар тысқары қалдырмады.

 Көз аштым, сорғалаған қанды көрдім,

 Қамыққан қанды жасты жанды көрдім.

 Ел көрдім – еңіреп босқан аңды көрдім,

 Қойнында Алатаудың зарды көрдім.

Жамбылдың бұл жыр жолдарынан еңбекші бұқара халықтың мұңшысы болғанын аңғарамыз. Еңбек адамының аянышты ауыр халі мен қиын да, күрделі тіршілігі ақынның қабырғасын қайыстыра түсті әрине. Оның өлеңдеріндегі ашу мен ыза, өткір тілді пәрменді құрал ретінде қолдана отырып, «бас кеспек болса да, тіл кеспек жоқ» дегенді қағида етеді. .......Жамбыл Жабайұлы салмақты, сабырлы данышпандық қасиеттерімен көзге түскен шешен әрі суырыпсалма ақын.Таза шындыққа келер болсақ – ол өз заманында қазақ деген ұлттың тұлғасы, көрнекі бейнесі болды. Сол кейіпте тарихқа енді, санамызға сіңді. Біз мұның бәрін сызып, өшіріп тастай алмаймыз, керісінше, нығыздай, бекіте түсуіміз керек. Ұлылар туады, бірақ Жамбыл енді қайталанбайды. Себебі оның болмысы мен жаратылысы бөлек жан. Күні бүгінге дейін және өмір бойы ел баласына айналған дарындыұлдың ұлттық мұраға рухани азық боларлық«Ленинградтық өреніме» келетін болсаңыз, сондай үлкен, әсем қала, неше мың сан адам қоршауда қалды, халық аштан қырылып жатыр деген хабарды естіген кезде, қарт ақынның адамгершілік сезімі толқып, патриоттық рухы өршіп, шын жүректен жыр жолдарын тебірене жырлады. Қасық қандары қалғанша майдан алаңында от пен судың, жалын мен оқтың арасында жүрген әрбір жауынгердің рухын көтеріп, оларды жеңіске жұмылдырып, жетелеген, оларға өзіндік күш пен қайрат берген бұл өлеңді білмейтін қазақ жоқ десек, ешібір артық болмас әрине. Соғыс жылдарында қаншама ерлеріміз Отаны, елі, Отанның ең кішкене бөлшегі отбасы үшін жауға қарсы қан майданда жанталасып күресті [2,https://kk]. Үйінің алдында күні-түні көз ілмей «жарым, балам, қашан келеді екен?» деп отырған анасы, жұбайы, күнде анасынан «әкеміз қашан келеді?» деп сұрап, әкелерін күтіп жүрген кішкене балалар да олардың тірі, өлісін білген жоқ, сонда да хат жазумен болды. Сол азаматтардың қаншамасы дүниеден өтті? Талай өмір деген гүлін аша алмаған ер жүректі ерлер, Қозы мен Баян сияқты көкірегінде маздап жанған ыстық махаббат отының жылуына жылына алмай, арманда кеткен жастар қаншама? Міне, сондықтан осындай сәттерде жары жолдасымен, анасы баласымен, бауыры ағасымен аман-есен қауышып, өз еліне оралу үшін ұйытқы болған осы «Ленинградтық өренім» өлеңінің қоғамда алатын орнын айтып, ауызбен жеткізу мүмкін емес. Ал енді, осы өлеңді орыс халқы қалай қабылдады десеңізші? Бұны айтпасқа сірә болмас деп ойлаймын. Орыстың үлкен жазушыларының бірі Астафьев өзінің бір шығармаларында Жамбылды мазақ қылады. Қазақтың ақыны, қарны тоқ ақын, кекірігі азып жатып, ерігіп жатып шығарған өлеңдері деп бағалаған. Каверин және тағы басқа да бір орыс жазушылары да осылай бағалаған. Жалпы, біздің ірі дарын иесіне тиісе сөйлеу, кекету, мұқату орыстың баспасөзі мен қазіргі әдебиетінің үйреншікті сарынына айналған. «Ұлттық сезім - қасиетті сезім» - деп, Бауыржан Момышұлы айтқандай, ел аузында жүрген, санасына сіңген, мәңгіге халық жүрегіне айналған Жамбылдың туындылары өшпес мұра болып қалмақ. Ақынның шығармалары ішінде кездесетін ұтымды сөздердің қайсыбірін алсақ та, тәрбиелік мәні бар, ұрпаққа рухани азық боларлық дүниелер.

"Жамбыл және халық поэзиясы" деген егіз ұғымдар. Акынның сөз өрнегін, суреткерлік келбетін оның жекелеген шығармаларынан ғана іздеу шындыққа жеткізбейді. Жамбыл мұрасын тану, білу - халықтың ғасырлар бойында жасаған өлең мұхитына терендеп бару деген сөз. Ал мұхиттың ол шетінен бұл шетіне дейін "жүзіп" өту — ұзақ сапар... Жамбыл поэзиясында қаһармандық эпосқа тән кең құлаштылық та, тарихи жыр нақтылығы да, ауыз әдебиетінің негізгі тәсілі - әсірелеу де, ертегілік қиял-ғажайып та, төкпе айтысқа тән тапқырлық та, адам өмірінің туғаннан өлгенге дейінгі халін баяндайтын тұрмыс-салттық жыр мен шер де кездеседі.Ғасыр жасаған сөз саңлағы әрі ақын, әрі жырау, әрі жыршы жүгін көтерген. Ол - тіршіліктің мұңы мен мұқтажына, сауалына, әлеуметтік құбылыстарға талдау берген ақын; халықтың арманы мен үмітін заманалар мұнарасынан қарап толғаған жырау. Елдің бастан кешкен тарихи оқиғаларын көркем сомдаған эпикалық аңыздарларды айтушы — жыршы.

Ақынның "Жамбыл менің жай атым, халық менің шын атым" деген сөздері - терең анықтаманың дәлелі. Бұдан ақын шығармашылығының халық даналығымен астасып кеткенін аңғаруымызға болады[3,79-82].

Ежелгі ақындық, жыраулық дәстүрде қалыптасқан, не нәрсеге де биік халық мұраты тұрғысынан қарайтын Жамбылдың кеңестік дәуірдегі шығармаларында көне көркемдік тәсіл жүруі табиғи нәрсе. Ақын өз елінде болып жатқан өзгерістерді орындалған арман деп түсінді. Коммунистік партия мен кеңес үкіметінің бағдарламасын, үгіт шақыруларын ол жүзеге асқан іс деп қарады. Сондықтан да ол ежелгі ел қамқоры батырлар мен даналарға бағытталатын інжу-маржан сөздерді замана көсемдеріне арнады. Өзініңайналасындағы сауатты әдеби хатшылардың да, өзге насихатшылардың да төндіре, сендіре айтқан сөздеріне ақынның күмән келтіруі қиын еді. Ол кезде социализм идеясында хат танымайтын Жамбыл ғана емес, жер жүзінің ең зиялы дейтін қайраткерлерінің де біразы имандай сенген болатын. Көрнекті француз жазушысы Ромен Ролланның Жамбыл ақындығының 75 жылдығына орай, "Батыс Альпінің жүрегінен қазақ халқының және жаңа адамзаттың жаршысы Жамбылға туысқандық сәлем жолдаймын" деп телеграмма жіберуі қазақ ақынының орны мен мәнін түсінгендікті көрсетеді емес пе? Кеңес дәуірінде Жамбылды өз тұрғыластарынан оқшау оздырып әкеткен құдірет те оның өлеңдері мен толғауларында — халық әдебиетінде қалыптасқан сөз ақықтарының қайта құлпырып, жаңаша ажармен жарқырауы еді. Ақынның шеберлігі — халық поэзиясының мұхитында сұрыпталған бейнелеу өрнектерін дәуірдің жетекші идеясына пайдалануында. Оның даңқты толғауларының бірі — "Туған елімдегі" Сталинге арналған:

Асқар тау биік дер едім,Ат та шаршап болдырар,

Көрініп тұр төбесі.Кездессе жердің белесі...

Ақылы дария дер едім,Туған айдай дер едім,

Бірақ кейде дарияныңТүнде бар да, күндіз жоқ.

Қайырлайды кемесі.Жарық күндей дер едім,

Шайқалған жорға дер едім,Күндіз бар да, түнде жоқ... —

деп келетін шумақтары мен тіркестері арғы түбі ауыз әдебиеті мен ескі жыраулар шығармаларынан ауысқан "таныс бейтаныс" жолдар. Кезінде жұртшылыққа күшті әсер еткен бұл толғау кеңестік саясатқа орай шығарылған еді. Бұл мысал да "Сөз жауһары халықта" деген қағиданы сипаттайды[4,226-231].

Ақын шығармалары мазмұнының халықтық, демократиялық арнада қалыптасуына ел басындағы осындай ахуал себеп болды. Осындай тізбектермен өріле кеткен сөз оралымдары азамзаттың бойындағы күш-қуаты мен қажыр–қайратын арттыра түспек. Жамбыл өз заманында еңбекші бұқараның мұңшысы болуға бел байлады. Акынның жас кезіндегі өлеңдерінен әлеуметтік сарын мол аңғарылады. Өмір қайшылықтарын ерте танып ойлауы - оның сөздеріне салмақ, ерекше нәр дарытады. Алғашқы шығармасының бірінде ("Шағым") бала Жамбылдың ескіше мектепте оқығысы келмей, молданың үстінен әкесіне жасаған шағымы айтылған:

Оқымаймын молдадан,Жем андыған дорбадан.

Екі иығын қомдаған.Қайтіп сабақ береді,

Бала келсе сабаққа,Айтқаны ішке қонбаған...

Жамбыл өзінің алдындағы аға ақындар — Сүйінбай, Майлықожа, Құлыншақ үлгісімен елдегі жадағай пысықтардың, халық үшін қызмет етпейтін мақтаншақ, екі-жүзділердің кылығын өткір әшкерелейді ("Біреулер қарасөзді қамшы қылып, куды мініп, құланды құрықтап жүр"). Еңбек адамының аянышты, ауыр тіршілігіне ақынның қабырғасы қайысып, жаны ашиды. Ақынның қай шығармасын алып қарасақ та, ондағы жыр жолдарынан патриоттық сезімнің нышандарын байқау қиын емес деп ойлаймын. "Жылқышыға" деген өлеңде байдың малын баққан кедейдің баянсыз қаракеті көрсетіледі.

Сары түнге сарылып, кірпік ілмей,

Салқын күзде бір жылыүйді білмей.

Сахарада салақтап күндіз-түні,

Бұралқы ит пен малшының сиқы бірдей.

"Кедей күйі" өлеңінде жарып киім кимейтін, тойып тамақ жемейтін кедей балаларының аянышты халі бейнеленген. Шығармада төңкеріске дейінгі кедей басындағы жоқшылық, шарасыздық, панасыздық қасіреті сипатталған. Дегенмен де, осы өлең жолдарындағы аянышты қасиеттерге баулитын сөздердің өзі әрбір адамға елеулі ой салмай ма?

Қайтіп жаның ашымас,

Неткен заман қатыбас

Еткен еңбек, төккен тер,

Қалай түкке татымас...

Ақынның бұл дәуірдегі өлеңдерінің бірсыпырасында елді жеген пасық би, болыстың жағымсыз қылықтары шенеледі. Ақын ұлықтар алдында боранды күнгі қамысша жапырылатындарды өткір тілмен мысқылдайды, "бас кеспек болса да, тіл кеспек жоқ" дегенді қағида тұтады.

Еңбекші көпшіліктің өмірлік мүддесін жақсы түсініп, шығармаларын ел мақсатымен ұштастыруы Жамбылдың өміршең өнер жолын таңдай алғандығын көрсетеді.Жамбылдың төңкеріске дейінгі өлең-жырларының көбі дер кезінде жазылып қалмағандықтан ұмыт болған. Кейін, кеңестік дәуірде, ақынның есіне түсіргендері әр кезде түрлі жағдайға байланысты шығарылған өлеңдердің жұрнағы ғана. Соның өзінде де ол шығармалардан Жамбылдың алғыр ойы, шалымды тілі, өлеуметтік маңызды мәселелерге үн қатып отырған ірі ақын болғаны анық байқалады.

 Сондай туындылардың бірқатары 1916 жылы қазақ жігіттерін майданның қара жұмысына алу туралы патша жарлығы шыққан аласапыран кезде айтылган ("Патша өмірі тарылды", "Зілді бұйрық" "Халықтың еркі кетті баласынан", "Халық кегі").Қазақ елінің тұс-тұсынан аңдыздаған жаулаушы күштердің жалпы мінездемесін жырда анық берген.Бұл арада тарихи-әлеуметтік ахуал мейлінше нақтылы. Бұрыннан Жетісуға бауыр басып калған Қоқан әкімшілігінің әрекеті ақындық тілмен сипатталған.

Бұрынғы қожа Құдияр,Мыстан керней тарттырып,

Қазанатын мінісіп,Соғыспақ боп патшамен

Қомпаң-компаң желісіп,Қапалдан тосып, бір шықты.

Жағасыз көйлек киісіп,Қарсы атылған зеңбірек,

Көк шай салын, су ішін,Қолдан туын жүлдырып,

Перен мылтык аттырып,Қорған сапын бүлдіріп,

Қайта қашып бүрлікті.

Сол кездегі қазақ ауылдарының көсемдері тар кезеңде ақыл, қайрат таппай, өзінің жанын сауғалап, ел мүддесін ұмытып кеткендіктерін шыншыл ақын Жамбыл әділ әшкерелей отырып, қазақ елінің әрбір азаматына үндеу айтып тұрғанмен пара – пар.Осындай жүрегін жарып шыққан сөздері арқылы қазақ елін өжеттілік ісетрге бағыттайды[5,292]. Ақынның бірқатар шығармаларының ішінде жастарды партиоттық рухта тәрбиелейтін поэмалық туындылары деп айтуымызға да болады. Әрбір тармағындағы өрілген сөз тізбектері ер азаматтың бойындағы асыл қасиеттерді даралап көрсете түседі. Жаудан корқыпқашқан, тоз-тозы шыққан қазақ ауылдарының паналаған жерлеріне дейін шығармада дәл баяндалған. Сұраншы батырдың руы — Шапыраштыныңәлеуметтік жағдайын ақын тайға таңба басқандай әйгілеп береді. Шапырашты елінің қонысы тар, малға кедей екендігін, тіпті Сұраншының өзі тапшылық қыспағында күн кешкенін дастаншы жасырмайды:

Арыстан жүрек СұраншыЖаз жайлауы Үшқоңыр,

Шыңда жатыр алыста.Қыс көшеді Арысқа.

Оны шыңға шығарған —Шапырашты аз ата,

Қонысы жоқ, қол қысқа.Үлы жүзде туысқа...

Сұраншы батырдың ата-тегін, батырлықәулетін мақтаныш етіп айта келіп, олардың қиын-қыстау кездерде бүкіл елдің намысын қорғап келген айбатына тоқталады, сондай елдердің кедейліктен көшуге көлік таба алмай қала беретіндіктерін баяндайды.

Ақын халықтың анық досы кім, жауы кім деген мәселеге сара көңілмен талдау жасайды. "Сұраншы батырда" ол оқиғалардың таптық, әлеуметтік астарын әдемі бағдарлайды, аласапыран жағдай туғанда, халықтың дағдарып, кімнен жақсылық іздерін білмей қалған кезеңін "Жаудан күту жақсылық — зарыққанның салдары; байдан күту жақсылық — тарыққанның салдары" деген нақыл сөздермен ұтымды сипаттайды[6,630].

"Сұраншы батыр" шежіре-тарихтың қатпарлы сырларын тануға мүмкіндік береді, тарихшыларға қажет бағалы мағлұматтар да ұсынады. Жырда қырғыз ханы Орманның қанкүйлі әрекеттері, Құдияр ханмен ымыраласып, бейбіт қазақ ауылдарын талағаны құжатқа бергісіз шындық болып елестейді.

Қоқанды құрткан Құдияр,

Патшаға карсы тұратын,

Қуаты жоқ бойында.

Қырғызды қанға батырған,

Әркімге бір сатылған,

Орман хан бар қолында:

Патшадан бұрын алайық,

Қаяақты барып талайык,

Достан мақсат ойында...

Жырдың екінші бөлігінде Сұраншыны өлтірмек боп, балағаттап хат жазып, соғысқа шақыратын да осы Орман хан болады. Дастанда қоңсылас, туыс қырғыз халқы мен Орман хан саясаты екі басқа екені айқын көрсетілген.Дастанның соңы негізінде дәстүрлі эпикалық аңыздардың сарынына үйлес. Орман ханның батырларымен шайқаста Сұраншы жауларын мұқата біледі, ауыр жарақаттанса да, өз еліне аман келеді. Тарихтағы Сұраншыға дастандағы Сұраншының ұқсайтын да, мүлде алшақ кететін де жері бар. Ең ғажабы — сол "өзгертіліп" алынған жерлер жырдың неғүрлым әсерлі тұстары болып саналады. Эпикалық жинақтау дегеннің заңдылығы осы. Әсіресе сол тұстарда жігерлілік пен өжеттілік қасиеттерге ерекше басымдық жасайды [7,349].

Ал, "Өтеген батыр" жырындаӨтеген есімі мен оның еңбегі Жетісу қазақтарының санасында мықты сақталғанын айқындайтын деректер көп. Мәселен, ел аузынан "Өтегеннің тууы", "Өтегеннің батырлығы", "Қоныс іздеуі", "Өтегеннің келешекті болжауы", "Жорықта", "Өтеген мен Сабалақ", "Абылайдың Өтеген өлгенде келуі", "Қарадан хан туады" деген деректерге сүйенетінін аңғару қиын емес. Ақынның өлеңінің басым бөлігі ел азаматтарына деген сенімін, өз Отанына деген сүйіспеншілігінарттыруға арналғанын байқай аламыз.Жамбыл барынша ер –азаматтардың бойына қайрат қосып, жігерлендіріп отырды.Оның өлеңінен ерекше патриотизммен құштарлықты анық байқай аламыз. Жамбылдың эпикалық сарында жазған шығармаларында ер азаматтардың бойында кездесетін намысшылдық пен өршілдік, шыдамдылық пен төзімділік сияқты дара қасиеттері арқылы бүгінгі жас ұрпақты патриоттық рухта тәрбиелеуге жол сілтейтін сара жолдар көптеп кездеседі. Әрине, енді Жамбыл екінші рет туылмайды, бірақ соның артындағы өшпес ізін жалғастыратын өскелең ұрпаққа өмірлік тағылым ретінде қалдырған ұтымды шығармаларын өмір бойы насихатттау - ол біздің перзенттік парызымыз деп түсінеміз.